[pic] | KOMISIJA EVROPSKIH SKUPNOSTI |

Bruselj, 11.9.2009

COM(2009) 476 konč.

Predlog

UREDBA SVETA

o odprtju in zagotavljanju upravljanja avtonomnih tarifnih kvot Skupnosti za nekatere ribiške proizvode za obdobje 2010–2012

OBRAZLOŽITVENI MEMORANDUM

1) OZADJE PREDLOGA |

Razlogi za predlog in njegovi cilji/Splošno ozadje Uredba Sveta (ES) št. 824/2007 z dne 10. julija 2007 (UL L 184) o določitvi avtonomnih tarifnih kvot Skupnosti za nekatere ribiške proizvode v obdobju 2007–2009 se izteče 31. 12. 2009. Ta predlog bo uvedel podoben režim za obdobje 2010–2012 za zagotovitev primernih dobavnih pogojev za industrijo Skupnosti za obdobje 2010–2012. V interesu EU je povečati obstoječe avtonomne tarifne kvote, ker se predelovalna industrija v nekaterih državah članicah sooča z resnimi težavami, ko si zagotavlja zadostno oskrbo z nekaterimi ribiškimi proizvodi iz Skupnosti. Zaradi spremenjenih potreb po oskrbi predlog vsebuje nov proizvod, ena kvota ni bila podaljšana, za drugi proizvod pa je bila kvota zmanjšana. |

Obstoječe določbe na področju, na katero se nanaša predlog Uredba Sveta (ES) št. 824/2007 z dne 10. julija 2007 o odprtju in zagotavljanju upravljanja avtonomnih tarifnih kvot Skupnosti za nekatere ribiške proizvode v obdobju 2007–2009. |

Usklajenost z drugimi politikami in cilji Unije V skladu s kmetijsko, ribiško, trgovinsko in razvojno politiko ter politiko zunanjih odnosov. Ne bo na račun držav v razvoju, ki so sklenile preferencialni trgovski sporazum z EU, kot je GSP (splošni sistem preferencialov) in režim za države AKP. |

2) POSVETOVANJE Z ZAINTERESIRANIMI STRANMI IN OCENA UčINKA |

Posvetovanje z zainteresiranimi stranmi |

Metode posvetovanja, glavni ciljni sektorji in splošne značilnosti vprašanih Posvetovanje z državami članicami, ki ga opravita Upravljalni odbor za ribiške proizvode ter Svetovalni odbor za ribištvo in ribogojstvo. Neformalni posvetovalni stiki z gospodarstvom EU (Združenje ribogojnic EU, Zveza nacionalnih organizacij uvoznikov in izvoznikov rib). Povzetek odgovorov in način, kako so bili upoštevani Velika večina držav članic podpira predlagane ukrepe. |

Zbiranje in uporaba strokovnega znanja in izkušenj |

Zadevna znanstvena/strokovna področja Strokovnjaki, ki zastopajo države članice v Upravljalnem odboru za ribiške proizvode. Uporabljena metodologija Odprto posvetovanje Glavne organizacije/strokovnjaki, vključeni v posvetovanja Strokovnjaki, ki jih imenujejo posamezne države članice Posvetovanja z Upravljalnim odborom za ribiške proizvode, Delovno skupino III („Trgi in trgovina“) Svetovalnega odbora za ribištvo (ACFA), srečanje z zainteresiranimi stranmi (Združenje ribogojnic EU (AIPCE) in Zveza nacionalnih organizacij uvoznikov in izvoznikov rib (CEP)) v prvem semestru leta 2009. Povzetek prejetih in uporabljenih mnenj Obstoj možnih resnih tveganj z nepopravljivimi posledicami ni bil omenjen. Načini, uporabljeni za omogočanje javne dostopnosti strokovnih nasvetov Objava predloga |

Ocena učinka Se ne uporablja. |

3) PRAVNI ELEMENTI PREDLOGA |

Povzetek predlaganih ukrepov Predlog za Uredbo Sveta o odprtju in zagotavljanju upravljanja avtonomnih tarifnih kvot Skupnosti za nekatere ribiške proizvode za obdobje 2010–2012. |

Pravna podlaga Člen 26 Pogodbe ES |

Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |

Načelo sorazmernosti Predlog je skladen z načelom sorazmernosti iz naslednjih razlogov: |

Treba je sprejeti ukrepe za zmanjševanje resnega pomanjkanja pri oskrbi predelovalne industrije za naslednje triletno obdobje, ki se začne leta 2010. |

Ta paket ukrepov je v skladu z načeli, določenimi za poenostavitev postopkov za gospodarske subjekte, vključene v zunanjo trgovino, in s Sporočilom Komisije o avtonomnih tarifnih opustitvah in kvotah (98/C 128/02). |

Izbira instrumentov |

Predlagani instrumenti: uredba. |

Druga sredstva ne bi ustrezala iz naslednjih razlogov: Na podlagi člena 26 Pogodbe ES Svet na predlog Komisije s kvalificirano večino odobri avtonomne tarifne opustitve in kvote. Uredba je potrebna za zagotovitev neposredne uporabnosti in poenotenosti v vsej Skupnosti. |

4) PRORAčUNSKE POSLEDICE |

Na osnovi najnovejših popolnih statističnih podatkov (2008) se lahko vpliv te uredbe na izgubo prihodkov oceni na 75 milijonov EUR za prvo leto triletnega obdobja, ki se začne leta 2010. Navedeni znesek je bil izračunan na podlagi stopenj dajatev za države z največjimi ugodnostmi in izrabe kvot v celoti. Predstavlja torej najvišjo raven izgube prihodka glede na to, da Skupnost dodeljuje ugodnejše trgovinske pogoje različnim skupinam tretjih držav (GSP, GSP+, sporazum o prosti trgovini), in da je bila v povprečju izraba kvot v prvih dveh letih uredbe, ki se izteče, 78 % oz. 75 %. Zato je dejanska izguba prihodkov praviloma manjša (približno 25 milijonov EUR), saj dajatve za države z največjimi ugodnostmi niso splošno veljavne. |

5) DODATNE INFORMACIJE |

Evropski gospodarski prostor Predlagani akt zadeva vprašanja EGP in ga je zato treba razširiti na Evropski gospodarski prostor. |

Predlog

UREDBA SVETA

o odprtju in zagotavljanju upravljanja avtonomnih tarifnih kvot Skupnosti za nekatere ribiške proizvode za obdobje 2010–2012

(Besedilo velja za EGP)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, zlasti člena 26 Pogodbe,

ob upoštevanju predloga Komisije[1],

ob upoštevanju naslednjega:

1. Oskrba Skupnosti z nekaterimi ribiškimi proizvodi je trenutno odvisna od uvoza iz tretjih držav. V zadnjih desetih letih se je odstotek samozadostnosti glede ribiških proizvodov zmanjšal s 57 na 36 %. V interesu Skupnosti je, da v okviru ustrezno velikih tarifnih kvot Skupnosti delno ali v celoti opusti carinske dajatve za navedene proizvode. Da ne bi bila ogrožena proizvodnja ribiških proizvodov v Skupnosti in da se zagotovi oskrba, ustrezna potrebam predelovalne industrije EU, bi bilo treba odpreti takšne kvote v skladu z občutljivostjo zadevnega proizvoda na trgu Skupnosti. Zato je primerno odpreti takšne kvote za obdobje 2010–2012 z zmanjšanimi carinskimi dajatvami ali brez njih.

2. Svet je 10. julija 2007 sprejel Uredbo (ES) št. 824/2007 o odprtju in zagotavljanju upravljanja avtonomnih tarifnih kvot Skupnosti za nekatere ribiške proizvode v obdobju 2007–2009[2]. Ta uredba nadomešča Uredbo (ES) št. 824/2007 za zagotovitev primernih dobavnih pogojev za industrijo Skupnosti za obdobje 2010–2012.

3. Za vse uvoznike v Skupnosti mora biti zagotovljen enak in neprekinjen dostop do teh tarifnih kvot, stopnje, določene za te kvote, pa se morajo neprekinjeno uporabljati za celoten uvoz zadevnih proizvodov v vse države članice do izčrpanja tarifnih kvot.

4. Zaradi zagotavljanja učinkovitosti skupnega upravljanja tarifnih kvot je treba državam članicam dovoliti, da iz višine kvote črpajo potrebne količine, ki ustrezajo njihovemu dejanskemu uvozu. Ker postopek upravljanja zahteva tesno sodelovanje med državami članicami in Komisijo, mora biti slednja sposobna zlasti spremljati hitrost črpanja kvot in o tem ustrezno obveščati države članice.

5. Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti[3] določa sistem upravljanja tarifnih kvot, ki sledi kronološkemu vrstnemu redu datumov sprejema deklaracij za sprostitev v prosti promet. Tarifne kvote, odprte s to uredbo, upravljajo Komisija in države članice v skladu s tem sistemom.

6. Zaradi jasnosti je treba razveljaviti Uredbo (ES) št. 824/2007 z učinkom od 1. januarja 2010.

7. Glede na nujnost zadeve je nujno, da se odobri odstopanje od šesttedenskega obdobja iz odstavka 1(3) Protokola o vlogi nacionalnih parlamentov v Evropski uniji, priloženega k Pogodbi o Evropski uniji in pogodbam o ustanovitvi Evropskih skupnosti –

SPREJEL NASLEDNJO UREDBO:

Člen 1

8. Uvozne dajatve za proizvode, naštete v Prilogi, se opustijo, in sicer v okviru tarifnih kvot, v skladu s stopnjami za posamezna obdobja in največjimi količinami, navedenimi v Prilogi.

9. Uvoz proizvodov, naštetih v Prilogi, pokrivajo kvote iz odstavka 1 samo, če je prijavljena carinska vrednost najmanj enaka že določeni referenčni ceni ali referenčni ceni, ki naj se še določi, v skladu s členom 29 Uredbe Sveta (ES) št. 104/2000[4].

Člen 2

S tarifnimi kvotami iz člena 1 se upravlja v skladu s členi 308a, 308b in 308c Uredbe (EGS) št. 2454/93.

Člen 3

Komisija in carinski organi držav članic tesno sodelujejo za zagotovitev ustreznega upravljanja in nadzora izvajanja te uredbe.

Člen 4

Uredba (ES) št. 824/2007 se razveljavi.

Člen 5

Ta uredba začne veljati tretji dan po objavi v Uradnem listu Evropske unije .

Uporablja se od 1. januarja 2010 do 31. decembra 2012.

Ta uredba je v celoti zavezujoča in se neposredno uporablja v vseh državah članicah.

V Bruslju, […]

Za Svet

Predsednik

PRILOGA

Člen 1.2.0 | Vpliv na lastna sredstva | - 56,2/leto |

4. UKREPI PROTI GOLJUFIJAM

Končna uporaba nekaterih proizvodov, ki jih zajema ta uredba Sveta, se bo preverila v skladu s členi 291 do 300 Uredbe Komisije (EGS) št. 2454/93 o določbah za izvajanje carinskega zakonika Skupnosti.

5. DRUGE PRIPOMBE

Ker je prejšnji režim avtonomnih tarifnih kvot prenehal veljati 31. decembra 2009, je cilj tega predloga zagotoviti neprekinjenost in uvesti podoben režim, ob ustreznem upoštevanju prevladujočih potreb po oskrbi in splošnih razmer.

Ta predlog vsebuje spremembe, ki jih je treba vnesti v prilogo k uredbi, ki preneha veljati, da se upošteva zahtevke za vključitev novih proizvodov ter razširitev in spremembo poimenovanj proizvodov avtonomnih tarifnih kvot, ki so bile predložene in sprejete.

Predvideni stroški tega ukrepa

Glavni vpliv Uredbe je izguba prihodkov za Skupnost. Na osnovi najnovejših popolnih statističnih podatkov (2008) se lahko vpliv te uredbe na izgubo prihodkov oceni na 75 milijonov EUR za prvo leto triletnega obdobja, ki se začne leta 2010. Vpliv prejšnje uredbe je bil ocenjen na 69 milijonov EUR letno.

Navedeni znesek je bil izračunan na podlagi stopenj dajatev za države z največjimi ugodnostmi in izrabe kvot v celoti. Predstavlja torej najvišjo raven izgube prihodka glede na to, da Skupnost dodeljuje ugodnejše trgovinske pogoje različnim skupinam tretjih držav (GSP, GSP+, sporazum o prosti trgovini), in da je bila v povprečju izraba kvot v prvih dveh letih uredbe, ki se izteče, 78 % oz. 75 %.

Zato je dejanska izguba prihodkov praviloma manjša (približno 25 milijonov EUR), saj dajatve za države z največjimi ugodnostmi niso splošno veljavne. Ocenjuje se, da se za uvoz ribiških proizvodov v EU obračuna povprečno uvozno dajatev v višini manj kot 3 % ad valorem v primerjavi s povprečno dajatvijo za države z največjimi ugodnostmi za ribiške proizvode v višini 10,9 %.

Opustitve, odobrene v okviru skupne organizacije trga, pa so bile upoštevane v izračunu izgube prihodkov.

[pic][pic]

[1] UL C […], […], str. […].

[2] UL L 184, 14.7.2007, str. 1.

[3] UL L 253, 11.10.1993, str. 1.

[4] UL L 17, 21.1.2000, str. 22.

[5] Pri tradicionalnih lastnih sredstvih (kmetijske dajatve, prelevmani za sladkor, carinske dajatve) morajo biti navedeni neto zneski, tj. bruto zneski po odbitku 25 % stroškov pobiranja.